stanford-oval/wikipedia huggingface dataset:
נבחרת זמביה בכדורגל
כל גביעי אפריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
סודאן 1956 1957: לא הייתה חברה ב־CAF
מצרים (1958-1972) 1959: לא הייתה חברה ב־CAF
אתיופיה (1897–1975) 1962: לא הייתה חברה ב־CAF
גאנה 1963: לא הייתה חברה ב־CAF
תוניסיה 1965: לא נרשמה
אתיופיה (1897–1975) 1968: לא נרשמה
סודאן 1956 1970: לא העפילה
קמרון 1972: לא העפילה
| מצרים 1974 | מקום שני | 5 | 3 | 0 | 2 | 9 | 7 |
אתיופיה (1975–1987, 1991–1996) 1976: לא העפילה
| גאנה 1978 | סיבוב ראשון | 3 | 1 | 1 | 1 | 3 | 2 |
ניגריה 1980: לא העפילה
| לוב (1977-2011) 1982 | מקום שלישי | 5 | 3 | 0 | 2 | 7 | 3 |
חוף השנהב 1984: לא העפילה
| מצרים 1986 | סיבוב ראשון | 3 | 0 | 1 | 2 | 2 | 4 |
מרוקו 1988: פרשה
| אלג'יריה 1990 | מקום שלישי | 5 | 3 | 1 | 1 | 3 | 2 |
| סנגל 1992 | רבע גמר | 3 | 1 | 0 | 2 | 1 | 2 |
| תוניסיה 1994 | מקום שני | 5 | 3 | 1 | 1 | 7 | 2 |
| דרום אפריקה 1996 | מקום שלישי | 6 | 4 | 1 | 1 | 15 | 6 |
| בורקינה פאסו 1998 | סיבוב ראשון | 3 | 1 | 1 | 1 | 4 | 6 |
| גאנה ניגריה 2000 | סיבוב ראשון | 3 | 0 | 2 | 1 | 3 | 5 |
| מאלי 2002 | סיבוב ראשון | 3 | 0 | 1 | 2 | 1 | 3 |
תוניסיה 2004: לא העפילה
| מצרים 2006 | סיבוב ראשון | 3 | 1 | 0 | 2 | 3 | 6 |
| גאנה 2008 | סיבוב ראשון | 3 | 1 | 1 | 1 | 5 | 6 |
| אנגולה 2010 | רבע גמר | 4 | 1 | 1 | 2 | 5 | 5 |
| גבון גינאה המשוונית 2012 | מקום ראשון | 6 | 5 | 1 | 0 | 9 | 3 |
| דרום אפריקה 2013 | סיבוב ראשון | 3 | 0 | 3 | 0 | 2 | 2 |
| גינאה המשוונית 2015 | סיבוב ראשון | 3 | 0 | 2 | 1 | 2 | 3 |
גבון 2017: לא העפילה
מצרים 2019: לא העפילה
קמרון 2021: לא העפילה
| חוף השנהב 2023 | סיבוב ראשון | 3 | 0 | 2 | 1 | 2 | 3 |
| מרוקו 2025 | העפילה |  |  |  |  |  |  |
| סה"כ | 18/34 | 69 | 27 | 19 | 23 | 83 | 70 |
משחקי תיקו כוללים גם משחקים שהוכרעו בבעיטות הכרעה
שיאי שחקנים

נכון ל-23 במרץ 2024.
שיאי שחקנים > שיאני ההופעות

| דירוג | שם | הופעות | שערים | שנים |
| --- | --- | --- | --- | --- |
| 1 | קנדי מוויני | 122 | 2 | 2004–2021 |
| 2 | דייוויד צ'באלה | 115 | 0 | 1983–1993 |
| 3 | גודפרי צ'יטלו | 111 | 79 | 1968–1980 |
| 4 | ג'וזף מוסונדה | 108 | 0 | 2002–2014 |
| 5 | כריסטופר קטונגו | 103 | 23 | 2003–2016 |
| 5 | ריינפורד קלאבה | 103 | 15 | 2005–2018 |
| 7 | אלכס צ'ולה | 102 | 43 | 1975–1985 |
| 8 | אלייז'ה טאנה | 101 | 4 | 1995–2009 |
| 9 | דרבי מקינקה | 98 | 10 | 1985–1993 |
| 10 | סטופילה סונזו | 90 | 6 | 2008–הווה |
שיאי שחקנים > מלכי השערים

| דירוג | שם | שערים | הופעות | יחס | שנים |
| --- | --- | --- | --- | --- | --- |
| 1 | גודפרי צ'יטלו | 79 | 111 | 0.71 | 1968–1980 |
| 2 | אלכס צ'ולה | 43 | 102 | 0.42 | 1975–1985 |
| 3 | קלושה בוואליה | 39 | 87 | 0.45 | 1983–2004 |
| 4 | ברנארד צ'אנדה | 29 | 68 | 0.43 | 1971–1980 |
| 5 | כריסטופר קטונגו | 23 | 103 | 0.22 | 2003–2016 |
| 6 | קולינס מבסומה | 22 | 65 | 0.34 | 2003–2017 |
| 7 | דניס לוטה | 21 | 78 | 0.27 | 1994–2002 |
| 7 | פאטסון דאקה | 21 | 46 | 0.46 | 2015–הווה |
| 9 | קנת' מאליטולי | 19 | 80 | 0.24 | 1988–1999 |
| 10 | ג'יימס צ'מנגה | 17 | 63 | 0.27 | 2005–2015 |
|}
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
מרדכי מוקסיי

אין תמונה חופשית
מרדכי (מוטי) מוקסיי (13 בנובמבר 1929 - 3 בדצמבר 2007) היה עסקן ספורט רחובותי שחקן ומאמן כדוריד, שאימן גם את נבחרת העיר רחובות ואת נבחרת ישראל. מרדכי מוקסיי ייסד את הפועל רחובות (כדוריד), אימן אותה והוביל אותה, כמאמן וכשחקן, לזכייה באליפות המדינה. מוקסיי היה גם כתב ספורט וחקלאי שהתמחה בגידול אבוקדו והיה שותף לפיתוח זן אבוקדו הקרוי "מוטי" ("אבוקדו שילר").
מהלך חייו

מרדכי מוקסי נולד ברחובות, בארץ ישראל המנדטורית, להוריו פנחס ושרה מוקסיי. אביו היה נגר וממפקדי ההגנה ברחובות. מרדכי מוקסיי למד בבית ספר יסודי, שם אחד ממוריו, מירון אברמסון, משך אותו למשחקי ההוקי והכדוריד, והמשיך את לימודיו בבית ספר מקצועי בתל אביב, מכללת מקס פיין. בנוסף למשחקים הקבוצתיים, מוקסיי הצטיין גם בתחום האתלטיקה, בקפיצה לגובה ובקפיצה לרוחק.
ב-1946 התגייס לפלמ"ח, במסגרת גרעין הכשרה של מכבי צעיר ושירת בפלוגה ה', בגדוד השני ובגדוד התשיעי (הפשיטה). לאחר פירוק הפלמ"ח המשיך את השירות הצבאי, כמפקד מחלקה, בחטיבה 7 ובהמשך, בשירות המילואים, ביחידת הסיור של חטיבה 11. לאחר סיום השירות הצבאי, נענה מוקסיי לקריאה שהיפנה דוד בן-גוריון לצעירי מפא"י והתנדב לשנתים שירות ביישוב נסיוני חדש בערבה. בתום השנתים שב לרחובות.
ב-1956, בתקופת מלחמת סיני, קיבל חופשה ונשא לאישה את זלמה, בת קבוצת שילר ובאותה שנה הצטרף לקבוצה בעצמו.
פעילותו בתחום הספורט

ב-1951 ייסד יחד עם אורי כהן וחבריהם ממכבי צעיר את קבוצת הכדוריד מכבי רחובות. במקביל הוא שימש במשך שנתיים גם כשוער בקבוצת הכדורגל של הפועל מרמורק. מוקסיי, שהיה איש הפועל, נשלח לקנות חולצות עבור קבוצת מכבי וקנה חולצות אדומות. מאז מכונים שחקני קבוצת הכדוריד של מכבי רחובות בשם "השדים האדומים".
מוקסיי גדל בבית עם השקפות סוציאליסטיות מובהקות ופעילותו בקבוצה של מכבי עוררה שאלות ותמיהות. ברל כצנלסון, שביקר בבית הוריו הביע תמיהה ועמנואל גיל, מראשי הפועל, קרא לו לבירור ואמר שזה מצב בלתי אפשרי, שחבר הפועל ישחק בקבוצה של מכבי. לכל הטענות ענה מוקסיי, שכל חבריו משחקים בקבוצה הזאת והוא משחק עם חבריו. למרות זאת עם הזמן נוצרו מתחים בין מוקסיי ובין חבריו בקבוצת מכבי רחובות על רקע ההבדלים האידאולוגים. המתחים גברו לאחר שמוקסי קיבל את תפקיד רכז הספורט של הפועל ברחובות וצעד בהפגנת אחד במאי, בעקבות המתחים האלה החליט מרדכי מוקסיי לפרוש ממכבי רחובות.
פעילותו בתחום הספורט > הפועל רחובות

עוד לפני פרישתו ממכבי רחובות, ב-1954, הקים מוקסיי קבוצת כדוריד נוספת ברחובות, את הפועל רחובות (כדוריד) וגייס אל שורותיה בני נוער מהתנועות החלוציות בגילאי 14 - 16. מוקסיי אימן את הקבוצה החדשה ושחקניה זכו לכינוי "ילדי מוקסיי".
הפועל רחובות, למרות חוסר הניסיון של שחקניה וגילם הצעיר, הצליחה כבר בעונה הראשונה להתמקם במרכז טבלת הליגה. בסוף 1955, לאחר פרישתו שלמרדכי מוקסיי ממכבי רחובות, הוא הצטרף לשורות שחקני קבוצת הפועל רחובות והוביל אותם, כשחקן וכמאמן לזכייה ראשונה באליפות ישראל בכדוריד. בעונת 1956 - 1957, בה זכתה הפועל רחובות באליפות הארץ, הקבוצה לא הפסידה באף משחק, היו לה שלוש תוצאות תיקו ובכל יתר המשחקים ניצחה. במשחק הדרבי הראשון עם מכבי רחובות, באותה עונה, סיימו הקבוצות בתיקו, אך במשחק השני ניצחה הפועל ניצחון היסטורי את מכבי רחובות. הפועל רחובות סיימה את משחקי הליגה במקום הראשון עם 25 נקודות ולמקום השני הגיעה מכבי רחובות עם 19 נקודות. את סיכום העונה והדיווח על זכיית הפועל רחובות באליפות בעיתון דבר הגיש כתב הספורט... מרדכי מוקסיי, שברוב הגינותו לא הזכיר אפילו במילה אחת את תרומתו כשחקן וכמאמן.
לאחר הזכייה באליפות נחלשה הפועל רחובות בעקבות גיוסם של חלק נכבד משחקניה והפסקת פעילותם בקבוצה. 3 עונות לאחר מכן הגיעה הקבוצה למקום הרביעי ובעונת 1960 - 1961 למקום השלישי. בעונת 1961 - 1962 שוב זכתה הקבוצה באליפות הארץ והפעם גם זכתה בגביע המדינה. לאחר מעידה קלה (מקום שני) בעונה שלאחר מכן, שבה לזכות בשתי אליפויות רצופות. בשנתיים הבאות הקבוצה הגיעה רק למקום השני, אך בעונה 1967 - 1968 שוב זכתה באליפות ולאחר מכן העביר מוקסיי את אימון הקבוצה לידי חניכו, יעקב סנדלר "הישראלי".
פעילותו בתחום הספורט > הפועל קבוצת שילר

בשנת 1972 הקים מוקסיי, יחד עם חיים ארנון, את קבוצת הכדוריד "הפועל קבוצת שילר". הקבוצה הורכבה משחקני כדוריד ותיקים, מעל גיל שלושים, שכבר פרשו מקבוצותיהם ולא התחייבו, אך השתדלו להגיע לאימון השבועי ולמשחקים (ברכבם הפרטי). בקבוצה שיחקו, בנוסף למוקסיי וארנון, גם גדעון (גיגי) כהן, יעקב סנדלר (הישראלי), עודד לאור, ישי שטייניק, פנחס ברקן ועוד. הקבוצה שיחקה במגרש של הפועל רחובות וקבוצת שילר סיפקה את התלבושות - כל השחקנים פעלו בהתנדבות מלאה.
פעילותו בתחום הספורט > אימון נבחרות

מוקסיי אימן גם את נבחרת הכדוריד של רחובות, שכללה רבים משחקני הפועל רחובות, שהוקמה ויצאה לטורניר בהולנד בספטמבר 1956. במשחק הראשון הפסידה רחובות ל"אולימפיה האנגאלו", אך לאחר מכן זכתה בלושה ניצחונות, על "בלו-וייט", שהייתה אלופת הולנד, על נבחרת העיר אמסטרדםועל "איינדהובן". המשחק החמישי והאחרון, מול קבוצת "אולימפיה", הסתיים בתיקו.
ב-1962 אימן מוקסיי את נבחרת הפועל.
בשנים 1963 - 1967 מרדכי מוקסי, יחד עם משה (מוזס) רש אימן את נבחרת ישראל בכדוריד. במהלך התקופה הזאת, בשנת 1966, עבר יחד עם עוד 4 מאמני כדוריד בכירים, השתלמויות בשווייץ וביוגוסלביה.
פעילותו בתחום הספורט > העסקנות הספורטיבית

פעילותו הספורטיבית של מוקסיי הביאה לבחירתו כנציג איחוד הקיבוצים במרכז הפועל ובהנהלתו ובהמשך כנציג התק"ם באותם מוסדות. הוא גם מילא את תפקיד רכז הספורט של התק"ם. מוקסיי היה אחד מ-14 נציגי הפועל בהנהלת ההתאחדות לספורט.
ב-1971 נבחר להיות ראש משלחת הכדוריד הישראלית לטורניר הקדם-אולימפי ביפן ומנהלה. מוקסיי עמד בראש משלחות כדוריד נוספות, שנסעו לחו"ל וניהל אותן.
מוקסיי פעל רבות בתחום הספורט העממי במחוז יהודה, ב"מרוץ ההדר" וב"מרוץ האופניים על שם בן ארי". על פעילותו הספורטיבית והחברתית הוענק לו עיטור האיש כפועלו של מרכז הפועל.
עיטורים, הנצחה ומורשת

בשנת 1971 קיבל את עיטור היובל, המוענק ליקירי הפועל.
בשנת 1991 הוציא לאור את הספר "התנועה המאוחדת ותרומתה הביטחונית עד סיום מלחמת העצמאות והקמת הנח"ל"
בשנת 1996 הוציא לאור בהוצאת פרטית את ספרו "זיכרונות של הכשרה מגויסת בפלמ"ח - מכבי הצעיר גרעין ד' של מכבי הצעיר"
כהוקרה על פעילותו בתחום השבחת זני האבוקדו, נקרא לאחר מותו על שמו אחד מזני האבוקדו החדשים, הזן "מוטי".
נפטר בשנת 2007, והובא למנוחות בבית העלמין בקבוצת שילר.
לאחר מותו של מרדכי מוקסיי הוקדש לו משחק הגמר של קבוצות הנוער בכדוריד, שנערך ב-30 במאי 2008 באולם הספורט על שם ברזילי, ברחובות.
לקריאה נוספת

הלל ורד, ואלה תולדות... כדוריד רחובות, [תל אביב: חמו"ל], 2010.
הערות שוליים

↑  סקירת משחק כדורגל על ידי מרדכי מוקסיי
↑  בקשה לרישום שמו של מרדכי מוקסי כשותף לפיתוח זן האבוקדו
↑  מרדכי מוקסיי, באתר הפלמ"ח
↑  מרדכי מוטי מוקסיי באתר של משפחת קבוצת שילר
↑  רחובות:כדוריד:הפועל ומכבי רחובות המיתולוגיות בגמר היובל
↑  הפועל רחובות אלוף הכדור-יד, דבר, 9 ביוני 1957
↑  חגי לחובר ודב בן-ארי, שהיו חניכי הנוער העובד והלומד, התגייסו במסגרת גרעין נח"ל של קיבוץ יוטבתה ויעקב סנדלר ודן טוב, שהיו חניכי השומר הצעיר, התגייסו במסגרת גרעין נח"ל של קיבוץ סאסא
↑  הכינוי "הישראלי" נועד להבדילו מיעקב סנדלר אחר שאימן את הפועל רחובות מאוחר יותר. יעקב סנדלר האחר כונה "הרוסי".
↑  כדורידנים הפועל קבוצת שילר - לועגים לגיל, דבר, 11 ביוני 1972
↑  "סטלה" עומדת להגיע הערב, מעריב, 17 באפריל 1962
↑  5 מאמני כדוריד להשתמויות בחו"ל, מעריב, 27 ביוני 1966
↑  יצחק פוקס ימשיך לכהן כי"ר ההתאחדות לספורט, דבר, 4 בפברואר 1974
↑  מוקסיי ראש משלחת הכדוריד לטורניר ביפן, דבר, 19 באוקטובר 1971
↑  רשימת מקבלי עיטור האיש כפועלו לפי שנים
↑  חודורוב קראוס וטבק יקבל את עיטור היובל, דבר, 7 בינואר 1977
↑  פרטים על הספר "זיכרונות של הכשרה מגויסת בפלמ"ח - מכבי הצעיר גרעין ד' של מכבי הצעיר"
↑  "מוטי": זן אבוקדו ירוק לשלהי העונה
↑  מכבי חיים ראשון לציון זכתה בגביע המדינה בכדוריד
| --- | --- |
בקרת זהויות :  NLI: 987007313987005171  ISNI: 0000 0003 7036 5139  VIAF: 236619526   WorldCat (עם VIAF): 236619526
מסחר אלגוריתמי

מסחר אלגוריתמי (ידוע גם כאַלְגו-טריידינג או Black Box trading) הוא מסחר בבורסה מבוסס תוכנת מחשב, אשר שולחת פקודות מסחר שנוצרות באמצעות אלגוריתם ממוחשב. אלגוריתם זה יוזם הוראות קנייה ומכירה בהתבסס על פרמטרים של תזמון, מחיר, סחירות ועוד. הוראות אלה מועברות לביצוע ללא הפעלת שיקול דעת נוסף או התערבות אדם.
ניהול ואופן פעולה

מסחר אלגוריתמי נמצא מזה שנים אחדות בשימוש יומיומי על ידי קרנות גידור, קבוצות מסחר, קרנות נאמנות וגופים מוסדיים אחרים ובהדרגה – גם על ידי סוחרים מקצועיים עצמאיים. אלגוריתם מסחר יכול לשמש את הסוחר בכל אסטרטגית מסחר, כגון – ספקולציה (Trend Following), ארביטראז' או ארביטראז' סטטיסטי.
בתחילה מסחר אלגוריתמי פותח עבור הצד הרוכש (buy side), דהיינו עבור משקיעים מוסדיים כגון מנהלי קופות גמל וקרנות פנסיה, על מנת להפחית את עלות העסקאות (למשל, צמצום עמלות ניהול). רבים מבין האלגוריתמים פותחו על ידי מהנדסים על מנת ליישם אסטרטגיות מסחר שונות.
ענף חשוב במסחר אלגוריתמי היא "מסחר בתדירות גבוהה" (HFT - high frequency trading), שעשוי להיות רווחי ביותר כשהתנודתיות בשוק גבוהה.
מאחר שהצלחת המסחר האלגוריתמי מבוססת בין היתר על פעולות מסחר רבות בסכומים נמוכים תוך מסחר מהיר, הרי שאיכות הביצוע ומהירות העסקאות משחקות תפקיד מרכזי אשר קובע בסופו של דבר את רווחיות הפעולה שאותרה כבעלת פוטנציאל רווחי ועתידה לצאת לפועל. כתוצאה מכך, סוחרים אנושיים מוחלפים במחשבים, שכן מהירות חיבורם (קליטה והעברת נתונים) לרשת המסחר, שנמדדת במיקרו שניות, היא משמעותית ביותר.
מקובל לחשוב שמסחר אלגוריתמי תרם רבות להגדלת הנזילות (הקטנת המרווח בין הקונה למוכר) בשווקים בשנים האחרונות, מה שמקטין עלויות מסחר עבור עסקאות קטנות. ישנם גם מחקרים (למשל: Peter Gomber, Björn Arndt, Marco Lutat, Tim Uhle,) המראים שבאזורי מסחר תנודתיים, שחקנים אלגוריתמים משמשים כגורם מייצב על ידי אספקת נזילות. מחקר של רשות ניירות ערך הראה ששחקנים אלגוריתמיים תורמים ליציבות בתקופות תנודתיות ומקטינים באופן משמעותי מאוד את מרווחי הקניה-מכירה בבורסה בתל אביב, ועל ידי כך מקטינים עלויות ומרווחים לשאר השחקנים בבורסת תל אביב.
אסטרטגיות וסוגי מסחר אלגוריתמי

קיימים שני סוגים מרכזיים של מסחר אלגוריתמי אשר מספקים עבור הגופים המוסדיים הזדמנות מסחר חדשה שלא הייתה קיימת בעבר, וזאת באמצעות מסחר מהיר, מדויק ויעיל שאף סוחר אנושי אינו יכול לספק.
אסטרטגיות וסוגי מסחר אלגוריתמי > אלגוריתם של שיטת מסחר

אלגוריתם המבצע החלטות מסחר עצמאיות בהתבסס על מידע שוק המתקבל בזמן אמת בצורה אלקטרונית, כגון – מחיר נוכחי, מתנדים, מחזור מסחר ופריצה של רמות מחירים.
אסטרטגיות וסוגי מסחר אלגוריתמי > אלגוריתם ביצוע (כניסה\יציאה מפוזיציה)

אלגוריתם זה מתבסס על חלוקה של כמות גדולה של פקודות מסחר למספר רב של פקודות מסחר קטנות יותר כדי להתמודד בצורה אפקטיבית עם ההשפעה על רמת המחירים בשוק, מחיר הביצוע והסיכון (לדוגמה - אלגוריתם VWAP).
בישראל

בישראל פועלות חברות מסחר אלגוריתמי רבות ובהן:
פיינל ישראל בע"מ, שמרכזה בהרצליה
איסתרא מחקר בע"מ, שמרכזה בלוד, והיא חברה בת של Istra llc שמרכזה במנהטן.
אלגואין בע"מ, שמרכזה בבני ברק.
בספרות

מסחר אלגוריתמי המבוסס על למידת מכונה נמצא במרכז ספר המתח מאת רוברט האריס, "מדד הפחד", שיצא לאור בשנת 2011.
ראו גם

מסחר אוטומטי
הערות שוליים

↑  High-Frequency Trading, אוגוסט 2011
↑  גתית גור גרשגורן, עידן מיכאלי, גיא סבח, ארז רפאלי, מסחר אלגוריתמי ומסחר בתדירות גבוהה - סקירה וממצאים ראשונים משוק ההון הישראלי, באתר רשות ניירות ערך, נובמבר 2013
↑  שי אספריל, עלייתן של מכונות הכסף, באתר כלכליסט, 14 בינואר 2010
↑   אתר האינטרנט הרשמי של Final
 ערן אזרן, הנוסחה הסודית של פיינל מהרצליה סידרה לה רווח של 1.2 מיליארד דולר, באתר TheMarker‏, 12 בפברואר 2015
 ערן אזרן, פיינל פנטסי: הכירו את מכונת הכסף הטובה ביותר בישראל, באתר TheMarker‏, 4 ביולי 2017
 ערן אזרן, מכונת הכסף: כשכולם מפסידים - פיינל הרוויחה יותר ממיליארד שקל ב-2018, באתר הארץ, 2 בינואר 2019
↑   אתר האינטרנט הרשמי של Istra LLC
שי אספריל, הצד הרווחי של המטבע, באתר כלכליסט, 26 בדצמבר 2015
↑   אתר האינטרנט הרשמי של Algoin
קרוליין ארמינגטון

| --- | --- |

 לידה:  11 בספטמבר 1875 ברמפטון, קנדה 
 פטירה:  25 באוקטובר 1939 (בגיל 64) ניו יורק, ארצות הברית 
 שם לידה:  Caroline Helena Wilkinson 
 תחום יצירה:  ציור 
 בן או בת זוג:  פרנק ארמינגטון 
 חתימה:   
 
קרוליין הלנה ארמינגטון (באנגלית: Caroline Helena Armington‏; 1875 – 1939) הייתה אמנית ילידת קנדה.
ארמינגטון עבדה במספר מדיומים, כולל תחריטים. היצירה העיקרית שלה כללה ציור והדפסים. בנוסף להיותה אמנית, עבדה גם בבית חולים כאחות.
ביוגרפיה

קרוליין הלנה וילקינסון נולדה ב־11 בספטמבר 1875 בברמפטון, אונטריו, קנדה.  בין השנים 1892 עד 1899 למדה לימודי אמנות בהנהלת ג'יי פורסטר. היא נסעה לניו יורק בשנת 1899, שם עבדה כאחות.  בשנה שלאחר מכן היא הפליגה לאירופה והתחתנה עם פרנק ארמינגטון. היא חזרה לקנדה בשנים 1900–1901.
בשנים 1905 עד 1910 חזרו בני הזוג ללמוד בפריז באקדמיה דה לה גרנדה שאומייר ובאקדמיה ז'וליאן. בשנת 1908 התקבל הציור של קרוליין בתערוכה השנתית של "סלון דה ארטיסט פרנסיס", שהתקיימה בגרנד פאלה, פריז. הם סייעו לבית החולים האמריקני בפריז בין השנים 1914 ל -1918, כשקרוליין עבדה כאחות ופרנק כסדרן.
תחריטה של ארמינגטון בקתדרלת בייו היה על שער של מגזין Brooklyn Life במאי 1924. [9] על פי המאמר במגזין, אוספי התחריטים שלה היו אז במוזיאונים הבאים: לוקסמבורג ופטיט פאלה, פריז; המוזיאון הבריטי ומוזיאון דרום קנזינגטון, לונדון. במוזיאון בבריסל; בספרייה הציבורית בניו יורק והגלריה הלאומית של קנדה, אוטווה, קנדה.
ארמינגטון עזבה את פריז בשנת 1939 ועברה לניו יורק.
היא נפטרה שם ב־25 באוקטובר 1939.
הערות שוליים

↑  Canadian Women Artists History Initiative : Artist Database : Artists : ARMINGTON, Caroline, cwahi.concordia.ca
↑  Encyclopedia of American biography.New series., New York,, 1934-1970.
↑  Janet Braide, Caroline and Frank Armington : Canadian painter-etchers in Paris, [Peel, Ont.] : Art Gallery of Peel, 1990, ISBN 978-0-9694274-0-7
↑  Downs, Winfield Scott, ed. (1941). "Armington, Caroline Helena, Artist, Engraver". Encyclopedia of American Biography: New Series. 12. New York: American Historical Society. pp. 391–392
| --- | --- |
בקרת זהויות :  BnF: cb12241292w (data)  GND: 119104768  ISNI: 0000 0000 7361 5867  LCCN: n91112876  SNAC: w673860j  SUDOC: 176655387  ULAN: 500335762  VIAF: 22196833   WorldCat (עם VIAF): 22196833
דבר אינו הגיוני בביולוגיה אלא לאורה של האבולוציה

|  מידע כללי |
| --- | --- |
 מאת:  תאודוסיוס דובז'נסקי 
 שפת המקור:  אנגלית 
 סוגה:  מסה 
 נושא:  ביולוגיה אבולוציונית 
 הוצאה
 תאריך הוצאה:  1973 
 
מדליון פסיפס ברצפת האולם הראשי של היכל המדע ירדן, אוניברסיטת נוטרדאם.
"דבר אינו הגיוני בביולוגיה אלא לאורה של האבולוציה" הוא חיבור משנת 1973 מאת הביולוג האבולוציוני תאודוסיוס דובז'נסקי, המבקר את הבריאתנות האנטי-אבולוציונית ודוגל באבולוציה תאיסטית. החיבור פורסם לראשונה ב-American Biology Teacher ב-1973.
דובז'נסקי השתמש לראשונה בהצהרת הכותרת, בשינוי קל, בנאום נשיאותי שנתן בשנת 1964 בפני האגודה האמריקאית של זואולוגים. מטרת הנאום, ששמו "ביולוגיה מולקולרית ואורגניזמית", הייתה להצהיר על חשיבות הביולוגיה האורגניזמית, זאת בתגובה לאתגר שהציב בפניה התחום העולה של הביולוגיה המולקולרית. במונח "לאור האבולוציה", כמו גם במונח אבולוציה של תת-מינים, נעשה שימוש קודם לכן על ידי הכומר הישועי והפליאונטולוג פייר טילהרד דה שרדן ולאחר מכן על ידי הביולוג ג'וליאן האקסלי.
סקירה כללית

דובז'נסקי פותח את חיבורו בביקורת על שייח' עבדול עזיז בן באז, שנכון לעת הפרסום היה המופתי הגדול של ערב הסעודית, על כך שהוא מחזיק באמונה המבוססת על כתבי הקודש כי השמש סובבת סביב כדור הארץ. דובז'נסקי טוען כי "זה מגוחך לטעות ולחשוב שהתנ"ך והקוראן הם בסיס למדעי הטבע. הם מתייחסים לעניינים חשובים יותר: משמעות האדם ויחסיו עם אלוהים". לאחר מכן הוא מבקר את האנטי-אבולוציוניסט האנגלי פיליפ הנרי גוס - שהציע שמאובנים נוצרו באותם מקומות שבהם הם נמצאו - על כך שאמירותיו מהוות חילול הקודש כיוון שיש בהן רמיזה לכך שאלוהים הוא רמאי.
כפי שאמר גם בנאום הנשיאותי שלו שקדם למאמר, "אם עולם החי לא צמח מאבות קדמונים משותפים באמצעות תהליך אבולוציוני, אז האחידות הבסיסית של יצורים חיים היא מתיחה והמגוון שלהם הוא בדיחה". שני הנושאים הללו של אחדות היצורים החיים וגיוון החיים מהווים את שנושאים מרכזיים במאמרו.
בהתייחס למגוון הביולוגי על פני כדור הארץ, דובז'נסקי שואל האם ייתכן שאלוהים התבדח כשברא מינים שונים שיחיו בסביבות שונות. הגיוון הזה הופך להיות סביר ומובן, אם הבריאה התרחשה "על ידי אבולוציה המונעת על ידי ברירה טבעית" ולא על ידי גחמות של בורא. הוא ממחיש עאת עניין המגוון הביולוגי באמצעות המחקר שעשה על מגוון רחב של מינים של זבובי פירות בהוואי. לדבריו, או שהבורא, "בהתקף של חוסר חשיבה", יצר מינים רבים של זבובי פירות בהוואי, או שזבובי הפירות שהגיעו לאיים, התגוונו לאורך הדורות בכדי למלא מגוון רחב של נישות אקולוגיות פנויות.
הוא ממחיש את אחידות החיים באמצעות הרצף המולקולרי של ציטוכרום סי (Cytochrome_c), רצף שהחוקרים עמנואל מרגוליאש ו-וולטר מ. פיץ' הראו שקיים בצורה זהה במגוון רחב של מינים, כולל קופים, דגי טונה, קנגורו, ושמרים. האחידות הזו מומחשת ביתר שאת באמצעות הדמיון הקיים בין עוברים של מינים שונים. או שאלוהים סידר בכוונה את הדברים כך "שיטעו אנשים שמנסים באופן כן לחפש את האמת", או שקווי הדמיון הללו הם תוצאה של אבולוציה.
דובז'נסקי מסכם בכך שכתבי הקודש והמדע הם שני דברים נפרדים: "זו טעות לחשוב שכתבי הקודש הם ספרי לימוד שמהם אפשר ללמוד אסטרונומיה, גאולוגיה, ביולוגיה ואנתרופולוגיה".
אחת התגובות למאמר זה, הייתה מאמר מאת סטיבן דיליי, בשם "דבר אינו הגיוני בביולוגיה אלא לאורה של התאולוגיה?". במאמר נטען שכל הטיעונים של דובז'ינסקי "נתלים בטענות כתיות על אודות טבעו של אלוהים, פעולותיו, כוונותיו או חובותיו" - טענות שלהשקפתו של דיליי נדרשים יותר צידוקים בכדי לאששן, והן נראות כסותרות אחת את השנייה.
הנושא הבסיסי

הנושא הבסיסי של החיבור הוא הצורך ללמד אבולוציה ביולוגית בהקשר של ויכוח על בריאה ואבולוציה בחינוך הציבורי בארצות הברית. העובדה שהאבולוציה מתרחשת מסבירה את הקשר ההדדי בין העובדות השונות של הביולוגיה, ובזכותה הביולוגיה הגיונית. הרעיון התבסס היטב כרעיון מאחד בחינוך הביולוגי.
הביטוי

הרעיון של "אור האבולוציה" הגיע במקור מהכומר הישועי הויטאליסט פייר טילהרד דה שרדין, שדובז'נסקי העריץ מאוד. בפסקה האחרונה של המאמר, דובז'נסקי מצטט מתוך ספרו של דה שרדן מ-1955 "תופעת האדם" :
הביטוי "דבר אינו הגיוני בביולוגיה אלא לאורה של האבולוציה" הפך לשגור בפיהם של המתנגדים לבריאתנות או לגרסה שלו שנקראת עיצוב תבוני. בעוד שהחיבור טוען (בעקבות דה שרדן) שהנצרות והביולוגיה האבולוציונית מסתדרות רעיונית זו עם זו, עמדה המתוארת כבריאה אבולוציונית או אבולוציה תאיסטית, הביטוי משמש גם את אלה שחושבים שהרעיון של בורא תבוני הוא מיותר, הבולט שבהם הוא ריצ'רד דוקינס שפרסם את ספרו הגן האנוכיי רק שלוש שנים מאוחר יותר.
הערות שוליים

1 2 3 4  Dobzhansky, Theodosius (במרץ 1973), "Nothing in Biology Makes Sense Except in the Light of Evolution", American Biology Teacher, 35 (3): 125–129, doi:10.2307/4444260, JSTOR 4444260 {{citation}}:  (עזרה); reprinted in Zetterberg, J. Peter, ed. (1983), Evolution versus Creationism, Phoenix, Arizona: ORYX Press
1 2  Dobzhansky, Theodosius (נוב' 1964), "Biology, Molecular and Organismic" (PDF), American Zoologist, 4 (4): 443–452, doi:10.1093/icb/4.4.443, JSTOR 3881145, PMID 14223586, אורכב מ-המקור (PDF) ב-2016-03-03, נבדק ב-2009-04-24 {{citation}}:  (עזרה). The phrase appears on page 449 as "nothing makes sense in biology except in the light of evolution, sub specie evolutionis."
↑  Huxley, Julian (1953), Evolution in Action, New York: Harper & Brothers, p. 152, Medieval theology urged men to think of human life in the light of eternity—sub specie aeternitatis: I am attempting to rethink it sub specie evolutionis—in the light of evolution.
1 2  "NCSE Resource". Cans and Can'ts of Teaching Evolution. National Center for Science Education. 13 בפברואר 2001. נבדק ב-2007-12-13. {{cite web}}:  (עזרה)
↑  Eugenie C. Scott (8 בנובמבר 1997). "BioForum 11/9/97: Scott: Evolution and Biology". Access Excellence at the National Health Museum. נבדק ב-2007-12-13. {{cite web}}:  (עזרה)
↑  David L. Haury (1996). "CSMEE Digest 96-4". Teaching Evolution in School Science Classes. The Educational Resources Information Center. אורכב מ-המקור ב-2007-09-23. נבדק ב-2007-12-13.
↑  Kitzmiller v. Dover Area School District – 1. An Objective Observer Would Know that ID and Teaching About "Gaps" and "Problems" in Evolutionary Theory are Creationist, Religious Strategies that Evolved from Earlier Forms of Creationism
דובז'נסקי השתמש בדוגמה של הקרנה אדפטיבית של זבובי פירות תסיסנית (חצים כחולים) בהוואי
קרלה סוזה

| --- | --- |

סוזה, 2014
 לידה:  11 בדצמבר 1985 (בת 38) מקסיקו מקסיקו סיטי, מקסיקו
 מדינה:  ארצות הברית ארצות הברית
 תקופת הפעילות:  מ-1993
 מקום לימודים:  בית הספר המרכזי לנאום ודרמה בלונדון 
 מספר צאצאים:  2
 http://www.karlasouza.com/
 פרופיל ב-IMDb
 
קרלה אוליוורס סוזה (בספרדית: Karla Olivares Souza; נולדה ב-11 בדצמבר 1985) היא שחקנית מקסיקנית-אמריקאית. ידועה בעיקר בשל גילום דמותה של לורל קסטיו בסדרת הדרמה המשפטית "המדריך לרוצח" (2020-2014) של רשת ABC.
ביוגרפיה

סוזה נולדה במקסיקו סיטי, מקסיקו לאב צ'יליאני ולאם מקסיקנית, מוניקה. סבתה של סוזה, אלבה סילבה, הייתה עוזרת טבח אצל משפחת רוקפלר במשך 20 שנה, לאחר שזו שהיגרה לניו יורק מצ'ילה באמצע שנות השישים - וסוזה הודתה לה על כך שבזכותה יש לה היום גם דרכון אמריקאי.
היא התגוררה באספן, קולורדו עד גיל שמונה. היא לקחה שיעורי משחק ב-Centro de Educación Artística (אנ'), בית הספר למשחק המפורסם שמנוהל על ידי חברת המדיה הענקית; טלוויסה, במקסיקו סיטי. גם למדה בבית ספר למשחק בצרפת והייתה חלק מקבוצת תיאטרון מקצועית שסיירה ברחבי המדינה. בעודה בצרפת, סוזה עשתה אודישן ונבחרה להשתתף בתוכנית הריאליטי הצרפתית סטאר אקדמי (אנ'), אולם היא דחתה את ההצעה לאחר שקיבלה הזמנה ללמוד בבית הספר המלכותי המרכזי לנאום ודרמה (אנ') בלונדון; שם היא סיימה לימודי תואר ראשון באמנויות בשנת 2008. בגיל 22, חזרה למקסיקו סיטי והחלה לשחק שם בטלוויזיה ובקולנוע.